pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พวงเพ็ชร ชม วัดห้วยปลากั้ง ขานรับโครงการสังฆาภิบาล พร้อมเร่ง จับมีอ สธ เดินหน้าเชื่อมข้อมูลพระ ครอบคลุม ทั่วประเทศ
วันศุกร์ที่ 22 ธันวาคม 2566
22/12/2566
พวงเพ็ชร ชม วัดห้วยปลากั้ง ขานรับโครงการสังฆาภิบาล พร้อมเร่ง จับมีอ สธ เดินหน้าเชื่อมข้อมูลพระ ครอบคลุม ทั่วประเทศ
พวงเพ็ชร ชม วัดห้วยปลากั้ง ขานรับโครงการสังฆาภิบาล พร้อมเร่ง จับมีอ สธ เดินหน้าเชื่อมข้อมูลพระ ครอบคลุม ทั่วประเทศ
วานนี้ (21 ธันวาคม 2566) นางพวงเพ็ชร ชุนละเอียด รัฐมนตรีประจําสํานักนายกรัฐมนตรี พร้อมคณะ ประกอบด้วย นายกฤช เอื้อวงศ์ ที่ปรึกษารัฐมนตรีประจําสํานักนายกรัฐมนตรี นางสุภาภรณ์ คงวุฒิปัญญา เลขานุการรัฐมนตรีประจําสํานักนายกรีฐมนตรี เดินทางลงพื้นที่ จ.เชียงราย โดยคณะได้เดินทางไปยังวัดห้วยปลากั้ง อ.เมืองเชียงราย จ.เชียงราย เพื่อติดตามการดําเนินงานการพัฒนาวัด ด้านสาธารณสงเคราะห์ ตามโครงการสังฆาภิบาล โดยมีการสงเคราะห์เด็กกําพร้า 300 คน และการพัฒนาวัดตามแนวคิดอารามภิรมย์ โดยมีพระไพศาลประชาทร วิ.(พระอาจารย์ พบโชค ติสสะวังโส) เจ้าอาวาสวัดห้วยปลากั้งเป็นผู้ให้ข้อมูล และพาเยี่ยมชมการดําเนินด้านสังคมของทางวัด ได้แก่ สถานรับเลี้ยงเด็กด้อยโอกาส และสถานพักพิงสําหรับคนไร้ที่พึ่ง ตลอดจนเยี่ยมชมโรงพยาบาลวัดห้วยปลากั้ง ที่เปิดให้การรักษาแก่ประชาชนรวมถึงพระสงฆ์ โดยไม่มีค่าใช้จ่าย ซึ่งวัดห้วยปลาก้างได้เข้าร่วมโครงการสังฆาภิบาล พระสงฆ์อาพาธ ตามนโยบายรัฐบาล
เจ้าอาวาสวัดห้วยปลากั้ง กล่าวว่า "โรงพยาบาลวัดห้วยปลากั้งเพื่อสังคม" สร้างขึ้นเพื่อช่วยเหลือผู้ยากไร้ที่เข้าถึงระบบสาธารณสุขได้ยาก โดยที่ผ่านมาวัดห้วยปลากั้ง เป็นสถานที่ทําบุญแบ่งปันสิ่งต่างๆ แก่ประชาชนมาอย่างต่อเนื่อง โดยตั้งเป้าว่าจะสามารถรองรับผู้ป่วยทั่วไปได้วันละประมาณ 500 คน และผู้ป่วยด้านทันตกรรมวันละประมาณ 120 คน สิ่งสําคัญคือการให้บริการ เน้นการทําบุญ โดยรับรักษาฟรีไม่เสียค่าใช้จ่ายใดๆ ทั้งสิ้น โดยมีการให้บริการ ประกอบด้วย ศูนย์ทันตกรรม ศูนย์โพลีคลินิก ศูนย์ฝึกวิชาชีพ เป็นต้น และให้บริการเฉพาะผู้ป่วยนอกโดยไม่มีบริการนอนพัก ผู้ป่วยฉุกเฉินหรือทั่วไปเข้ารับการตรวจรักษาและกลับบ้านได้ หรือหากอาการหนักจะส่งตัวไปรักษาต่อ ณ สถานพยาบาลใกล้เคียง เปิดให้บริการตั้งแต่วันที่ 1 ธันวาคม 2565 ที่ผ่านมา
นางพวงเพ็ชร กล่าวว่า จากข้อมูลของสํานักงานพระพุทธศาสนาแห่งชาติ (พศ.) รายงานว่า ปัจจุบันมีพระภิกษุสงฆ์ ทั้งหมดจํานวน 288,956 รูป พระอาพาธทั่วประเทศประมาณ 10,000 รูป ซึ่งบางรูปไม่ได้รับการรักษาตามสิทธิ์ขั้นพื้นฐานของ สปสช. บางรูปไม่มีผู้ดูแล พศ. จึงจัดทําโครงการในการให้ความช่วยเหลือพระสงฆ์ ประกอบด้วย โครงการอุดหนุนค่าใช้จ่ายในการสังฆาภิบาลเพื่อพระสงฆ์อาพาธ โครงการกุฎิสงฆ์อาพาธร่วมกับโรงพยาบาลสงฆ์ นอกจากนี้ พศ. ยังสร้างกลไกความร่วมมือในการจัดบริการดูแลพระสงฆ์ ทําสถานชีวาภิบาลสําหรับองค์กรพระพุทธศาสนา รวมถึงให้ความสําคัญกับการเชื่อมโยงฐานข้อมูลของเพื่อตรวจสอบสิทธิ์ในการเข้ารับการรักษาพยาบาล ตามข้อกําหนดของ สปสช.
รัฐบาลไทย-ข่าวทำเนียบรัฐบาล-รมช.อนุชา ชื่นชม ‘ห้วยทรายโมเดล’ วิสาหกิจชุมชน จ.สุราษฎร์ธานี ต้นแบบแปรรูปสินค้าเกษตรครบวงจร พัฒนาสู่เกษตรมูลค่าสูง
วันศุกร์ที่ 22 ธันวาคม 2566
รมช.อนุชา ชื่นชม ‘ห้วยทรายโมเดล’ วิสาหกิจชุมชน จ.สุราษฎร์ธานี ต้นแบบแปรรูปสินค้าเกษตรครบวงจร พัฒนาสู่เกษตรมูลค่าสูง
รมช.อนุชา ชื่นชม ‘ห้วยทรายโมเดล’ วิสาหกิจชุมชน จ.สุราษฎร์ธานี ต้นแบบแปรรูปสินค้าเกษตรครบวงจร พัฒนาสู่เกษตรมูลค่าสูง
นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจเยี่ยมการดําเนินงานของวิสาหกิจชุมชนศูนย์เรียนรู้บ้านห้วยทราย หมู่ที่ 3 ตําบลทรัพย์ทวี อําเภอบ้านนาเดิม จังหวัดสุราษฎร์ธานี โดยมีนายกิตติศักดิ์ นาคกุล ประธานวิสาหกิจชุมชนแปลงใหญ่ปลาเม็ง นําเสนอผลการดําเนินงานของกลุ่ม และนายปรเมษฐ์ จินา สส.สุราษฎร์ธานี เขต 5 พร้อมคณะผู้บริหารกระทรวงเกษตรและสหกรณ์ และนางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เข้าร่วม จากนั้นได้เยี่ยมชมกลุ่มเพาะเลี้ยงและแปรรูปปลาเม็ง ภายใต้การรวมกลุ่มวิสาหกิจชุมชนแปลงใหญ่ปลาเม็งอีกด้วย
“ขอชื่นชมและขอยกให้วิสาหกิจชุมชนศูนย์เรียนรู้บ้านห้วยทราย เป็นศูนย์เรียนรู้เศรษฐกิจพอเพียง ที่มีศักยภาพการผลิตในพื้นที่ และบริหารจัดการกลุ่มอย่างเป็นระบบ และเป็นต้นแบบของการแปรรูปสินค้าเกษตรแบบครบวงจร ซึ่งเป็นการช่วยพัฒนาต่อยอดสินค้าอัตลักษณ์ชุมชน สอดคล้องกับนโยบายกระทรวงเกษตรฯ ที่มุ่งยกระดับสินค้าเกษตร โดยผลักดันส่งเสริมการเพิ่มมูลค่าสินค้าเกษตร เพื่อเสริมศักยภาพเกษตรกร อีกทั้ง ทางกลุ่มยังสามารถเชื่อมโยงกับการท่องเที่ยวได้ ตลอดจนเน้นการทํางานร่วมกันในชุมชน ให้สามารถพึ่งพาตนเองได้ รูปแบบการดําเนินงานดังกล่าว นับว่าเป็นตัวอย่างที่ดีที่อยากให้กลุ่ม/สถาบันอื่นๆ ได้เข้ามาศึกษาต่อยอด เพื่อยกระดับรายได้ให้สามารถพึ่งพาตนเองได้ สร้างชุมชนให้เข้มแข็งต่อไป“ รมช.เกษตรฯ กล่าวย้ํา
ปัจจุบันทางกลุ่มมีกิจกรรมด้านการเกษตรที่สร้างรายได้ที่สําคัญ อาทิ กลุ่มแปรรูปผลผลิตทางการเกษตร กลุ่มเลี้ยงผึ้ง กลุ่มเพาะเห็ด กลุ่มน้ํายางสด กลุ่มเลี้ยงกบ กลุ่มปุ๋ยหมัก กลุ่มปุ๋ยสั่งตัด และกลุ่มเลี้ยงปลาน้ําจืด เป็นต้น โดยแผนในอนาคต มีแนวทางในการเชื่อมโยงกลุ่มกับการท่องเที่ยวเชิงเกษตร เชื่อมโยงเครือข่ายด้านการผลิตและแปรรูปสินค้าเกษตรในพื้นที่และจังหวัดข้างเคียงเพื่อยกระดับเข้าสู่มาตรฐานสากล และเน้นการตลาดออนไลน์เพื่อความรวดเร็ว และเข้าถึงผู้บริโภคมากยิ่งขึ้น
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เตรียมลงพื้นที่ตรวจราชการจังหวัดน่าน ติดตามประเด็นการเจรจาแก้หนี้นอกระบบในพื้นที่จังหวัดน่าน 23 ธ.ค. นี้
วันศุกร์ที่ 22 ธันวาคม 2566
22/12/2566
โฆษกรัฐบาลเผย นายกฯ เตรียมลงพื้นที่ตรวจราชการจังหวัดน่าน ติดตามประเด็นการเจรจาแก้หนี้นอกระบบในพื้นที่จังหวัดน่าน 23 ธ.ค. นี้
โฆษกรัฐบาลเผย นายกฯ เตรียมลงพื้นที่ตรวจราชการจังหวัดน่าน ติดตามประเด็นการเจรจาแก้หนี้นอกระบบในพื้นที่จังหวัดน่าน 23 ธ.ค. นี
วันนี้ (22 ธ.ค. 66) นายชัย วัชรงค์ โฆษกประจําสํานักนายกรัฐมนตรี เผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เตรียมลงพื้นที่ตรวจราชการจังหวัดน่าน ในวันเสาร์ที่ 23 ธันวาคม 2566 เพื่อติดตามประเด็นการเจรจาแก้หนี้นอกระบบในพื้นที่จังหวัดน่าน โดยมีนายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย นางพวงเพ็ชร ชุนละเอียด รัฐมนตรีประจําสํานักนายกรัฐมนตรี นายสุทิน คลังแสง รัฐมนตรีว่าการกระทรวงกลาโหม นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม นายจุลพันธ์ อมรวิวัฒน์ รัฐมนตรีช่วยว่าการกระทรวงการคลัง นายสันติ พร้อมพัฒน์ รัฐมนตรีช่วยว่าการกระทรวงสาธารณสุข พลตํารวจโท อัคราเดช พิมลศรี ผู้ช่วยผู้บัญชาการตํารวจแห่งชาติ นายศึกษิษฏ์ ศรีจอมขวัญ รองเลขาธิการนายกรัฐมนตรีฝ่ายการเมือง ร่วมคณะตรวจราชการ ซึ่งมีกําหนดการดังนี้
เวลาประมาณ 11.00 น. นายกรัฐมนตรีออกเดินทางจากท่าอากาศยานทหาร 2 กองบิน 6 (บน.6) ดอนเมือง กรุงเทพฯ ไปยังท่าอากาศยานน่านนคร ตําบลผาสิงห์ อําเภอเมืองน่าน จังหวัดน่าน โดยในเวลาประมาณ 14.00 น. ที่ศาลากลางจังหวัดน่าน นายกรัฐมนตรีจะติดตามประเด็นการเจรจาแก้หนี้นอกระบบในพื้นที่จังหวัดน่าน โดยนายกรัฐมนตรีจะประชุมหารือร่วมกับหน่วยงานราชการที่เกี่ยวข้อง และร่วมรับฟังการเจรจาแก้ปัญหาหนี้ระหว่างประชาชน (ลูกหนี้) กับหน่วยงานที่เกี่ยวข้อง ซึ่งเมื่อเสร็จสิ้นภารกิจแล้ว นายกรัฐมนตรีจะเดินทางกลับถึงท่าอากาศยานทหาร 2 กองบิน 6 (บน.6) ดอนเมือง กรุงเทพฯ ในเวลาประมาณ 16.15 น. ทั้งนี้ กําหนดการอาจมีการเปลี่ยนแปลงตามความเหมาะสม
“การลงพื้นที่จังหวัดน่านของนายกฯ เพื่อติดตามการเจรจาแก้หนี้นอกระบบในครั้งนี้ เป็นการยืนยันว่า นายกฯ และรัฐบาลให้ความสําคัญกับปัญหาหนี้นอกระบบที่ส่งผลกระทบต่อทุกคนที่อยู่ในระบบเศรษฐกิจ และให้ความสําคัญกับประชาชนส่วนใหญ่ที่เป็นรากฐานสําคัญของประเทศ โดยการเร่งแก้ปัญหาหนี้นอกระบบ ฟื้นฟูสภาพความเป็นอยู่ คืนศักดิ์ศรี คืนความหวังและสร้างความมั่นคงให้กับประชาชนคนไทย ให้มีความเข้มแข็งตั้งแต่ระดับครัวเรือนจนถึงระดับมหภาค รวมทั้งยกระดับความเป็นอยู่ของประชาชนทําให้ไม่กลับไปมีหนี้ล้นพ้นตัวอีก” โฆษกประจําสํานักนายกรัฐมนตรี ย้ํา
รัฐบาลไทย-ข่าวทำเนียบรัฐบาล-ครม. มีมติรับทราบและพิจารณาให้ความเห็นชอบตามมติ คกก. นโยบายยานยนต์ไฟฟ้าแห่งชาติ เสนอ
วันศุกร์ที่ 22 ธันวาคม 2566
ครม. มีมติรับทราบและพิจารณาให้ความเห็นชอบตามมติ คกก. นโยบายยานยนต์ไฟฟ้าแห่งชาติ เสนอ
ครม. มีมติเห็นชอบมาตรการสนับสนุนการใช้ยานยนต์ไฟฟ้า ระยะที่ 2 (EV3.5)
ครม. มีมติรับทราบและพิจารณาให้ความเห็นชอบตามมติ คกก. นโยบายยานยนต์ไฟฟ้าแห่งชาติ เสนอ
ที่ประชุม ครม. มีมติรับทราบและพิจารณาให้ความเห็นชอบตามมติ คกก. นโยบายยานยนต์ไฟฟ้าแห่งชาติ เสนอ
นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ที่ประชุม ครม. (19 ธันวาคม 2566) มีมติรับทราบและพิจารณาให้ความเห็นชอบตามที่คณะกรรมการนโยบายยานยนต์ไฟฟ้าแห่งชาติ หรือ บอร์ดอีวี ได้มีมติในการประชุมครั้งที่ 1/2566 เมื่อวันที่ 1 พ.ย. 2566 และในวันนี้ได้นําเสนอ ครม. เพื่อให้หน่วยงานที่เกี่ยวข้องดําเนินการต่อไป โดยมีสาระสําคัญดังนี้
1.แก้ไขหลักเกณฑ์ภายใต้มาตรการสนับสนุนการใช้ยานยนต์ไฟฟ้า ระยะแรก (EV3)
1.1ขยายระยะเวลาการให้เงินอุดหนุนรถยนต์ไฟฟ้ารุ่นเดียวกับรุ่นที่ได้รับสิทธิตามมาตรการEV3กรณีที่นําเข้ามาก่อนวันที่ 1 ม.ค. 65 โดยให้ครอบคลุมถึงรถยนต์ไฟฟ้าที่นําเข้าตั้งแต่วันที่ 1 พ.ย. 64 และจําหน่ายแก่ผู้บริโภคหลังจากรถยนต์รุ่นดังกล่าวได้รับสิทธิตามมาตรการ EV3
1.2ขยายระยะเวลาการจดทะเบียนยานยนต์ไฟฟ้าที่ได้รับสิทธิฯ จากเดิม “จดทะเบียนภายในวันที่ 31 ธ.ค. 66” เป็น จําหน่ายภายใน 31 ธ.ค. 66 และจดทะเบียนภายในวันที่ 31 ม.ค. 67”เพื่อให้สอดคล้องกับสถานการณ์ที่เกิดขึ้นจริงและ โดยให้กรมสรรพสามิตแก้ไขประกาศต่อไป
2.มาตรการสนับสนุนการใช้ยานยนต์ไฟฟ้า ระยะที่ 2 (EV3.5)ที่จะมีผลบังคับในช่วงปี 2567-2570 โดยครอบคลุมทั้งรถยนต์นั่ง รถกระบะ และรถจักรยานยนต์ไฟฟ้า นั้นมีความแตกต่างจากมาตรการระยะแรก (EV3) ด้วยหลักการ “ให้เงินอุดหนุนจากภาครัฐน้อยลง และเพิ่มอัตราส่วนของการผลิตภายในประเทศชดเชยมากขึ้น” โดยมีมาตรการสําคัญ 4 ด้านด้วยกันดังนี้
สิทธิประโยชน์สําหรับรถยนต์แต่ละประเภท
ประเภทรถ
ขนาดแบตเตอรี่
เงินอุดหนุน (บาท/คัน)
ลดอากร
ขาเข้าCBU
ลดภาษีสรรพสามิต
รถยนต์นั่ง
(ไม่เกิน 2 ล้านบาท)
ตั้งแต่ 50 kWh
100,000 ในปีที่ 1
75,000 ในปีที่ 2
50,000 ในปีที่ 3-4
ลดอัตราไม่เกินร้อยละ 40 (นําเข้าช่วงปี 2567-2568)
ลดจากร้อยละ 8
เหลือร้อยละ 2
10 - <50 kWh
50,000 ในปีที่ 1
35,000 ในปีที่ 2
25,000 ในปีที่ 3-4
รถยนต์นั่ง (เกิน 2 ล้านบาท แต่ไม่เกิน 7 ล้านบาท)
ตั้งแต่ 50 kWh
-
อัตราปกติ
ลดจากร้อยละ 8 เหลือร้อยละ 2
รถกระบะ
(ไม่เกิน 2 ล้านบาท)
ตั้งแต่ 50 kWh
รัฐบาลไทย-ข่าวทำเนียบรัฐบาล-‘รมช.อนุชา’ ขันน็อต อสป. แก้ปัญหาเก็บค่าเช่าที่ หลังชาวบ้านชุมชนสะพานปลา จ.ชุมพร ยื่นหนังสือร้องทุกข์
วันศุกร์ที่ 22 ธันวาคม 2566
‘รมช.อนุชา’ ขันน็อต อสป. แก้ปัญหาเก็บค่าเช่าที่ หลังชาวบ้านชุมชนสะพานปลา จ.ชุมพร ยื่นหนังสือร้องทุกข์
‘รมช.อนุชา’ ขันน็อต อสป. แก้ปัญหาเก็บค่าเช่าที่ หลังชาวบ้านชุมชนสะพานปลา จ.ชุมพร ยื่นหนังสือร้องทุกข์
นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ ร่วมหารือแนวทางแก้ไขปัญหาความเดือดร้อนของชาวบ้านชุมชนสะพานปลาจังหวัดชุมพร ที่ได้รับความเดือดร้อนจากการจัดสรรที่ดินสาธารณะและมีการเก็บค่าเช่าและสัญญาจากองค์การสะพานปลา โดยมี นายปรีดา ยังสุขสถาพร ผู้อํานวยการองค์การสะพานปลา (อสป.) นายวิชัย สุดสวาสดิ์ สส.จังหวัดชุมพร สมาคมประมง ผู้ใหญ่บ้าน หมู่ 8 ตําบลปากน้ํา อ.เมือง จ.ชุมพร และตัวแทนชาวบ้านเข้าร่วมหารือและเสนอแนวทางการแก้ไขปัญหา
นายอนุชา เปิดเผยภายหลังการหารือว่า จากกรณีชาวบ้านชุมชนสะพานปลาจังหวัดชุมพรได้ยื่นหนังสือร้องเรียนว่า ได้รับผลกระทบจากการเก็บค่าเช่าและสัญญาที่ไม่เป็นธรรมจากองค์การสะพานปลา จนทําให้ผู้ประกอบการบางรายต้องปิดกิจการ เนื่องจากแบกรับภาระไม่ไหวนั้น รัฐบาล โดย ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ รับทราบปัญหา และความเดือดร้อนของประชาชน จึงได้มอบหมายให้ตนหารือกับผู้ที่เกี่ยวข้องเร่งแก้ไขปัญหา ให้ความช่วยเหลือเป็นการด่วน โดยสรุปแนวทางแก้ไข ดังนี้
1) สําหรับพื้นที่ของท่าเทียบเรือประมงชุมพรดังกล่าว เป็นที่ดินสาธารณประโยชน์ที่มีหนังสือสําคัญสําหรับที่หลวง (น.ส.ล.) ให้พี่น้องประชาชนใช้ประโยชน์ร่วมกัน ซึ่งจังหวัดได้มอบให้องค์การสะพานปลารับผิดชอบนั้น องค์การสะพานปลา จะดําเนินการยุติการเก็บค่าเช่าอาคารพาณิชย์ ค่าเช่าที่ดินต่างๆ ทั้งหมด และผู้เช่ารายใดที่มีการบอกเลิกสัญญา และมีการทําหนังสือรับสภาพหนี้เพื่อผ่อนชําระหนี้จะดําเนินการยุติหนี้ทันที
2) องค์การสะพานปลาจะเร่งรัดดําเนินการส่งคืนพื้นที่อาคารพาณิชย์และที่ดินที่มีสิ่งปลูกสร้างต่างๆ บริเวณท่าเทียบเรือประมงชุมพร และส่งมอบให้กับกรมธนารักษ์เพื่อขึ้นทะเบียนเป็นที่ราชพัสดุ จากพื้นที่เดิม 140 ไร่ เหลือเพียงใช้ประโยชน์ตามภารกิจ ประมาณ 30 ไร่ สําหรับดําเนินธุรกิจเกี่ยวกับท่าเทียบเรือประมงตามพระราชบัญญัติจัดระเบียบกิจการแพปลา พ.ศ. 2496 ประกอบด้วย โรงคลุมขนถ่ายสัตว์น้ํา (พื้นที่ริมแม่น้ําทั้งหมด) อาคารสํานักงาน บ่อบําบัดน้ําเสียและบ้านพักพนักงาน โดยองค์การสะพานปลาจะจัดเก็บค่าธรรมเนียมสัตว์น้ําและอื่นๆ ตามประกาศขององค์การสะพานปลา ต่อไป
รัฐบาลไทย-ข่าวทำเนียบรัฐบาล-“พวงเพ็ชร” ชู “วัดน่าเที่ยว อารามภิรมย์“ กระตุ้นเศรษฐกิจ  วัดดังเชียงรายปรับตัว หนุนท่องเที่ยว นำรายได้สู่ชุมชน
วันพฤหัสบดีที่ 21 ธันวาคม 2566
21/12/2566
“พวงเพ็ชร” ชู “วัดน่าเที่ยว อารามภิรมย์“ กระตุ้นเศรษฐกิจ  วัดดังเชียงรายปรับตัว หนุนท่องเที่ยว นํารายได้สู่ชุมชน
“พวงเพ็ชร” ชู “วัดน่าเที่ยว อารามภิรมย์“ กระตุ้นเศรษฐกิจ  วัดดังเชียงรายปรับตัว หนุนท่องเที่ยว นํารายได้สู่ชุมชน
วันนี้ (21 ธันวาคม 2566) เวลา 15.00 น. ณ นางพวงเพ็ชร ชุนละเอียด รัฐมนตรีประจําสํานักนายกรัฐมนตรี นําคณะ ประกอบด้วย นายกฤช เอื้อวงศ์ ที่ปรึกษารัฐมนตรีประจําสํานักนายกรัฐมนตรี นางสุภาภรณ์ คงวุฒิปัญญา เลขานุการรัฐมนตรีประจําสํานักนายกรัฐมนตรี ลงพื้นที่ จ.เชียงราย เพื่อติดตามการดําเนินงานของสํานักงานพระพุทธศาสนาแห่งชาติและเยี่ยมชมวัดในพื้นที่
นางพวงเพ็ชรและคณะได้เดินทางไปยังวัดพระธาตุผาเงา ต.เวียง อ.เชียงแสน จ.เชียงราย เข้ากราบสักการะพระธาตุผาเงา ซึ่งเป็นวัด เข้าร่วมโครงการอารามภิรมณ์ ตามนโยบายของรัฐบาลที่ต้องการให้วัดทั่วไทยมีการพัฒนาทั้งการทํานุบํารุงสถาปัตยกรรม ความงดงามภายในวัด รวมถึงหาจุดเด่นเพื่อดึงดูดพุทธศาสนิกชนและนักท่องเที่ยว โดยมองว่านอกจากวัดจะเป็นสถานที่ศักดิ์สิทธิ์และเป็นศาสนสถานที่สําคัญแล้ว บางวัดยังมีความสวยงาม มีเรื่องราวน่าติดตามเชิงประวัติศาสตร์ สร้างความสนใจและมีส่วนช่วยกระตุ้นนักท่องเที่ยวได้ ซึ่งวัดพระธาตุผาเงาเดิมเป็นวัดร้าง ต่อมาได้รับความสนใจจากเรื่องราวประวัติศาสตร์จนมีการก่อสร้างและต่อเติมวัดสวยงาม อีกทั้งยังมีการก่อสร้างสกายวอค ที่สามารถชมวิวสามเหลี่ยมทองคํา 3 ประเทศ ปัจจุบันมีนักท่องเที่ยวเดินทางมาเยี่ยมชมจํานวนมาก
นางพวงเพ็ชร กล่าวว่า โครงการอารามภิรมย์ โดยสํานักงานพระพุทธศาสนาแห่งชาติ ถือเป็นอีกหนึ่งแนวทางที่นอกจากจะส่งเสริมให้ประชาชนหันมาเข้าวัด ชมความวิจิตร สวยงาม และได้ศึกษาธรรมมะ ยังมีส่วนช่วยกระตุ้นให้เศรษฐกิจของชุมชนมีการตื่นตัว เกิดการจับจ่ายใช้สอย ชุมชนใกล้เคียงวัดมีรายได้ และยังดึงดูดนักท่องเที่ยวต่างชาติได้อีกด้วย จากการสํารวจของ พศ. พบว่าในพื้นที่ จ.เชียงราย มีวัดที่สามารถพัฒนาสู่วัดเพื่อการท่องเที่ยวได้ 8 วัด ประกอบด้วย วัดห้วยปลากั้ง วัดร่องเสือเต้น วัดร่องขุ่น วัดพระแก้ว วัดพระสิงห์ วัดพระธาตุผาเงา วัดพระธาตุดอยเวา และ วัดแสงแก้วโพธิญาณ ซึ่งจากการได้เยี่ยมชมวัดทั้งสองแห่งในวันนี้ ทําให้เห็นถึงโอกาสที่ดีที่จะเกิดสู่ชุมชนในอนาคต
รัฐบาลไทย-ข่าวทำเนียบรัฐบาล-โฆษกรัฐบาลเผย ททท. คาดการณ์แนวโน้มท่องเที่ยวไทยปลายปี 2566 คึกคักคาดสร้างรายได้รวมกว่า 5.4 หมื่นล้านบาท นายกฯ สั่งการเข้มงวดดูแลความปลอดภัย อำนวยความสะดวกช่วงปีใหม่
วันศุกร์ที่ 22 ธันวาคม 2566
22/12/2566
โฆษกรัฐบาลเผย ททท. คาดการณ์แนวโน้มท่องเที่ยวไทยปลายปี 2566 คึกคักคาดสร้างรายได้รวมกว่า 5.4 หมื่นล้านบาท นายกฯ สั่งการเข้มงวดดูแลความปลอดภัย อํานวยความสะดวกช่วงปีใหม่
โฆษกรัฐบาลเผย ททท. คาดการณ์แนวโน้มท่องเที่ยวไทยปลายปี 2566 คึกคักต่อเนื่อง คาดสร้างรายได้รวมกว่า 5.4 หมื่นล้านบาท นายกฯ สั่งการหน่วยงานที่เกี่ยวข้อง เข้มงวดดูแลความปลอดภัย และอํานวยความสะดวกการท่องเที่ยวช่วงเทศกาลปีใหม่ 2567
วันนี้ (22 ธันวาคม 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า ตามที่ท่องเที่ยวไทยช่วงปลายปี 2566 มีแนวโน้มเพิ่มขึ้นอย่างต่อเนื่อง ทั้งการท่องเที่ยวภายในประเทศ และการท่องเที่ยวของชาวต่างชาติเที่ยวไทย โดยทําให้ ททท. คาดการณ์มูลค่าจากการท่องเที่ยวรวมกว่า 5.4 หมื่นล้านบาทนั้น นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังสั่งการหน่วยงานที่เกี่ยวข้องบูรณาการความร่วมมือ ดูแลความปลอดภัยอย่างเข้มงวด และอํานวยความสะดวกแก่นักท่องเที่ยวทั้งไทย และต่างประเทศในช่วงเทศกาลส่งท้ายปีเก่าต้อนรับปี 2567
โฆษกประจําสํานักนายกรัฐมนตรี กล่าวว่า การท่องเที่ยวแห่งประเทศไทย (ททท.) คาดการณ์การท่องเที่ยวปลายปี 2566 ช่วงเทศกาลส่งท้ายปีเก่าต้อนรับปี 2567 จะมีนักท่องเที่ยวไทยเที่ยวในประเทศ จํานวน 3,755,000 คน-ครั้ง เพิ่มขึ้นร้อยละ 10 สร้างรายได้ 12,700 ล้านบาท เพิ่มขึ้นร้อยละ 11 เมื่อเทียบกับปี 2565ขณะที่จํานวนนักท่องเที่ยวต่างชาติเที่ยวไทย ระหว่างวันที่ 22 ธันวาคม 2566 – 1 มกราคม 2567 (11 วัน) คาดว่าประมาณ 1,180,000 คน เพิ่มขึ้นร้อยละ 56 สร้างรายได้ 41,700 ล้านบาท เพิ่มขึ้นกว่าร้อยละ 60 เมื่อเทียบกับปี 2565 สําหรับตลาดนักท่องเที่ยวจีน คาดการณ์ว่า ภายในปี 2566 จะมีนักท่องเที่ยวจีนเที่ยวไทยประมาณ 3.4 - 3.5 ล้านคน และในปี 2567 ททท. ตั้งเป้าดึงดูดนักท่องเที่ยวจีนมาไทยที่จํานวน 8.2 ล้านคน
โฆษกประจําสํานักนายกรัฐมนตรี กล่าวเพิ่มเติมว่า รัฐบาลโดยหน่วยงานที่เกี่ยวข้องเตรียมความพร้อมช่วงเทศกาลส่งท้ายปีเก่าต้อนรับปี 2567 บูรณาการความร่วมมือตามข้อสั่งการของนายกรัฐมนตรี ดูแลอํานวยความสะดวกแก่นักท่องเที่ยวที่เดินทางท่องเที่ยวในประเทศไทย พร้อมดําเนินการประชาสัมพันธ์เชิงรุก นําเสนอความสวยงามของประเทศไทย ข้อมูลความปลอดภัย ความพร้อมให้บริการของเจ้าหน้าที่ รวมถึงการยกระดับมาตรฐานความปลอดภัยและมาตรฐานของผู้ประกอบการในอุตสาหกรรมท่องเที่ยว ทั้งนี้ เพื่อสร้างแรงบันดาลใจในการเดินทางท่องเที่ยว ตลอดจนสร้างความเชื่อมั่นด้านความปลอดภัย ความอบอุ่นใจในชีวิตและทรัพย์สินแก่นักท่องเที่ยวในการมาท่องเที่ยวในประเทศไทย
“นายกรัฐมนตรีให้ความสําคัญอย่างยิ่งต่อการสนับสนุนการดําเนินกิจกรรมด้านการท่องเที่ยว สร้างความเชื่อมั่นแก่นักท่องเที่ยว เพื่ออํานวยความสะดวกให้ภาคการท่องเที่ยวเป็นกลไกที่มีประสิทธิภาพในการขับเคลื่อนเศรษฐกิจของประเทศ พร้อมขอบคุณหน่วยงานที่เกี่ยวข้องที่ร่วมกันผลักดันศักยภาพการท่องเที่ยวของไทย สร้างความเชื่อมั่นในการบริหารจัดการด้านความปลอดภัย และสร้างความประทับใจแก่นักท่องเที่ยว ทั้งนี้ ขอเชิญชวนพี่น้องชาวไทยเป็นเจ้าบ้านที่ดี ให้การต้อนรับนักท่องเที่ยวในช่วงเวลาสิ้นปีเก่าต้องรับปีใหม่เทศกาลสําคัญนี้อย่างมีความสุข เพื่อเพิ่มความประทับใจ ดึงดูดนักท่องเที่ยวให้เดินทางมาท่องเที่ยวไทย เป็นกระบอกเสียงประชาสัมพันธ์การเที่ยวไทยให้เป็นที่สนใจ” นายชัย กล่าว
รัฐบาลไทย-ข่าวทำเนียบรัฐบาล-ปกท.ทส. แนะ อ.อ.ป. ปรับบทบาทการทำงานด้านสวนป่า ให้เท่าทันต่อกระแสโลกที่เปลี่ยนแปลง ในเวทีสัมมนาวิชาการสวนป่า 2566
วันพฤหัสบดีที่ 21 ธันวาคม 2566
ปกท.ทส. แนะ อ.อ.ป. ปรับบทบาทการทํางานด้านสวนป่า ให้เท่าทันต่อกระแสโลกที่เปลี่ยนแปลง ในเวทีสัมมนาวิชาการสวนป่า 2566
ปกท.ทส. แนะ อ.อ.ป. ปรับบทบาทการทํางานด้านสวนป่า ให้เท่าทันต่อกระแสโลกที่เปลี่ยนแปลง ในเวทีสัมมนาวิชาการสวนป่า 2566
ปกท.ทส. แนะ อ.อ.ป. ปรับบทบาทการทํางานด้านสวนป่า ให้เท่าทันต่อกระแสโลกที่เปลี่ยนแปลง ในเวทีสัมมนาวิชาการสวนป่า 2566
วันที่ 20 ธันวาคม 2566 เวลา 09.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม กล่าวให้แนวทางการดําเนินในงานโครงการสัมมนาวิชาการสวนป่าองค์การอุตสาหกรรมป่าไม้ (อ.อ.ป.) ประจําปี 2566 ภายใต้ “องค์การแห่งความรู้ สู่การพัฒนาสวนป่าเศรษฐกิจอย่างยั่งยืน” โดยมีนายสุกิจ จันทร์ทอง ผู้อํานวยการองค์การอุตสาหกรรมป่าไม้ (อ.อ.ป.) พร้อมด้วยผู้บริหารและเจ้าหน้าที่ อ.อ.ป. จากทั่วประเทศ กว่า 150 คน เข้าร่วมสัมมนาฯ และรับฟังแนวทางการดําเนินงาน ณ ห้องประชุม 402 ชั้น 4 ตึกวนศาสตร์ 72 ปี คณะวนศาสตร์ มหาวิทยาลัยเกษตรศาสตร์ กรุงเทพฯ
โอกาสนี้ ปกท. ได้ให้กําลังใจในการทํางานแก่จ้าหน้าที่ทุกท่าน พร้อมเน้นย้ําให้ทุกคนต้องปรับบทบาทการทํางานจากการดูแลสวนป่าที่นําไปสู่การเพิ่มผลผลิตทางไม้ เป็นการดูแลป่าเพื่อรักษาป่าไว้และนําป่าไปขายคาร์บอนเครดิต ตลอดจนพัฒนาสวนป่าให้เป็นแหล่งท่องเที่ยวเชิงนิเวศ ให้มีความทันสมัย สะอาด แต่ต้องธํารงไว้ซึ่งการดูแลสวนป่าให้ดีที่สุด เพื่อให้เป็นองค์กรแห่งความรู้และเป็นผู้นําด้านสวนป่าเศรษฐกิจอย่างยั่งยืนของประเทศ ทั้งนี้ ในการดําเนินงานขอให้ดึงประชาชนและเอกชนเข้ามามีส่วนร่วมในการดูแลรักษาสวนป่าและป้องกันการเผาป่า ซึ่งกระทรวงฯ มีอย่างเป้าหมายชัดเจนที่จะไม่ให้เกิดการเผาป่าในพื้นที่ 11 ป่าอนุรักษ์ และ 10 ป่าสงวนแห่งชาติ ที่เป็นเป้าหมายสําคัญในการป้องกันปัญหาไฟป่าหมอกควันในปี 2567 นี้ เพราะเรื่องหมอกควันและไฟป่าเป็นปัญหาที่ส่งผลกระทบต่อสุขภาพอนามัยของพี่น้องประชาชน
ทั้งนี้ ในช่วงเทศกาลปีใหม่ที่จะมาถึงนี้ ขอทุกท่านตั้งจุดบริการอํานวยความสะดวกและช่วยเหลือประชาชน นักท่องที่ผู้สัญจรผ่านไปมาในช่วงเทศกาลได้พักผ่อนในพื้นที่ส่วนป่าที่มีความเหมาะสม โดยเน้นในเรื่องความสะอาดและปลอดภัยเป็นหลักเพื่อเป็นของขวัญปีใหม่ให้กับประชาชน
รัฐบาลไทย-ข่าวทำเนียบรัฐบาล-“วีริศ” ขานรับนโยบาย “พิมพ์ภัทรา” กำชับทุกนิคมฯ อย่าการ์ดตก ใช้มาตรการควบคุม/ติดตามตรวจสอบฝุ่น PM2.5 จริงจัง-ต่อเนื่อง-เห็นผลเป็นรูปธรรม
วันศุกร์ที่ 22 ธันวาคม 2566
22/12/2566
“วีริศ” ขานรับนโยบาย “พิมพ์ภัทรา” กําชับทุกนิคมฯ อย่าการ์ดตก ใช้มาตรการควบคุม/ติดตามตรวจสอบฝุ่น PM2.5 จริงจัง-ต่อเนื่อง-เห็นผลเป็นรูปธรรม
กนอ. ขานรับนโยบายรัฐมนตรีว่าการกระทรวงอุตสาหกรรม กําชับควบคุม/ติดตามตรวจสอบฝุ่น PM2.5 อย่างต่อเนื่อง-จริงจัง เห็นผลเป็นรูปธรรม เพื่อให้ผู้ประกอบกิจการในนิคมอุตสาหกรรม อยู่เคียงคู่สิ่งแวดล้อมและชุมชนรอบนิคมอุตสาหกรรมอย่างยั่งยืน
นายวีริศ อัมระปาล ผู้ว่าการการนิคมอุตสาหกรรมแห่งประเทศไทย เปิดเผยว่า ตามที่นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ได้สั่งการให้ทุกหน่วยงานในกระทรวงอุตสาหกรรม เร่งหามาตรการเพิ่มสําหรับการลดฝุ่น PM 2.5 ให้เข้มข้นขึ้น เพื่อแก้ปัญหาในระยะยาวอย่างยั่งยืนนั้น ที่ผ่านมา กนอ. มีการดําเนินการในด้านต่าง ๆ เพื่อควบคุมติดตามตรวจสอบ ในการลด PM2.5 ตามมาตรการที่กําหนดไว้อย่างต่อเนื่อง คือ 1.กําหนดค่ามาตรฐานของการระบายมลพิษทางอากาศในรูปแบบ Loading โดยคํานึงถึงความสามารถหรือรูปแบบในการรองรับมลพิษทางอากาศ ตามประกาศ กนอ. ที่ 79/2549 เรื่อง กําหนดอัตราการปล่อยมลสารทางอากาศจากปล่องของโรงงานในนิคมอุตสาหกรรม (แก้ไขเพิ่มเติม) และนําค่า Emission Loading ที่กําหนดไว้ในรายงานการประเมินผลกระทบสิ่งแวดล้อม (EIA) ของนิคมอุตสาหกรรมใช้ในการอนุมัติจัดตั้งโรงงานในอนาคต ซึ่งจากการดําเนินการที่ผ่านมายังคงเป็นไปตามที่มาตรฐานกําหนด 2.ขอความร่วมมือผู้ประกอบการในนิคมอุตสาหกรรม จัดทําแผนการดําเนินงานเพื่อการป้องกัน แก้ไข และลดปัญหาฝุ่นละอองรวม และฝุ่นละอองขนาดเล็กไม่เกิน 2.5 ไมครอน (PM 2.5) และ 3.กําหนดให้มีการตรวจวัดค่าฝุ่นละอองขนาดเล็กไม่เกิน 2.5 ไมครอน (PM 2.5) ตามวิธีการตรวจวัดที่เป็นไปตามหลักวิชาการในบริเวณนิคมอุตสาหกรรมที่ กนอ. กํากับดูแล จํานวน 14 แห่ง และ 1 ท่าเรืออุตสาหกรรม ในช่วงระหว่างเดือนพฤศจิกายน ถึงธันวาคม โดยผลการตรวจวัดฝุ่นละอองขนาดเล็กไม่เกิน 2.5 ไมครอน (PM 2.5) ตั้งแต่ปี 2563-2565 นั้น มีค่าไม่เกินเกณฑ์มาตรฐาน
“กนอ. ยังคงมุ่งมั่นในการควบคุม ดูแล และแก้ไขปัญหาฝุ่นละออง PM2.5 อย่างต่อเนื่องและจริงจัง โดยกําหนดมาตรการต่าง ๆ ไว้อย่างครบถ้วนและครอบคลุมทุกด้าน มั่นใจว่าสามารถช่วยให้โรงงานในนิคมอุตสาหกรรมมีคุณภาพอากาศอยู่ในเกณฑ์มาตรฐาน และสามารถประกอบกิจการควบคู่ไปกับการดูแลสิ่งแวดล้อมและชุมชนโดยรอบนิคมอุตสาหกรรมได้อย่างยั่งยืน” นายวีริศ กล่าว
ทั้งนี้ จากรายงานของกรมควบคุมมลพิษ สถานการณ์ฝุ่นละออง PM2.5 (19 ธ.ค.66) พื้นที่กรุงเทพมหานครและปริมณฑลพบว่า ค่าฝุ่นละออง PM2.5 ในภาพรวมนั้นปริมาณฝุ่นละอองมีแนวโน้มเพิ่มขึ้น โดยพบพื้นที่เกินค่ามาตรฐานหลายแห่ง ซึ่งอาจส่งผลกระทบต่อสุขภาพของประชาชน จึงควรหลีกเลี่ยงการออกนอกบ้านในช่วงที่มีฝุ่นละออง PM2.5 สูง และควรสวมหน้ากากอนามัยเพื่อป้องกันฝุ่นละอองเข้าสู่ร่างกาย ขณะที่สถานการณ์ฝุ่นละออง PM2.5 ในพื้นที่ภาคอื่นๆ พบว่า ภาคเหนือ ภาพรวมอยู่ในเกณฑ์ดี ภาคตะวันออกเฉียงเหนือ อยู่ในเกณฑ์ดีมาก ภาคกลางและตะวันตก อยู่ในเกณฑ์ดี และ ภาคตะวันออก อยู่ในเกณฑ์ดี
กองสื่อสารองค์กร
การนิคมอุตสาหกรรมแห่งประเทศไทย (กนอ.)
21 ธันวาคม 2566
รัฐบาลไทย-ข่าวทำเนียบรัฐบาล-นายกฯ บินขึ้นเหนือ จ.น่าน ติดตามการแก้หนี้นอกระบบในพื้นที่ 23 ธ.ค.66 นี้
วันศุกร์ที่ 22 ธันวาคม 2566
นายกฯ บินขึ้นเหนือ จ.น่าน ติดตามการแก้หนี้นอกระบบในพื้นที่ 23 ธ.ค.66 นี้
.....
นายกฯ บินขึ้นเหนือ จ.น่าน ติดตามการแก้หนี้นอกระบบในพื้นที่ 23 ธ.ค.66 นี้
.
นายกฯ มีภารกิจร่วมประชุมหารือกับหน่วยงานราชการที่เกี่ยวข้อง และร่วมรับฟังการเจรจาแก้ปัญหาหนี้ระหว่าง ปชช. (ลูกหนี้) กับหน่วยงานที่เกี่ยวข้อง ณ ศาลากลางจังหวัดน่าน 23 ธ.ค.66
.
การลงพื้นของนายกฯ ครั้งนี้ เพื่อติดตามการเจรจาแก้หนี้นอกระบบ เป็นการยืนยันว่ารัฐบาลให้ความสําคัญกับปัญหาหนี้นอกระบบที่ส่งผลกระทบต่อทุกคนที่อยู่ในระบบเศรษฐกิจ  และจะเร่งแก้ปัญหาหนี้นอกระบบ เพื่อฟื้นฟูสภาพความเป็นอยู่  และสร้างความมั่นคงให้กับประชาชน
.
อ่านเพิ่มเติม คลิก https://www.thaigov.go.th/news/contents/details/76505
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกรัฐมนตรี ร่วมการประชุมสุดยอดอาเซียน-ญี่ปุ่น สมัยพิเศษ
วันศุกร์ที่ 22 ธันวาคม 2566
22/12/2566
นายกรัฐมนตรี ร่วมการประชุมสุดยอดอาเซียน-ญี่ปุ่น สมัยพิเศษ
วันพฤหัสบดีที่14 ธันวาคม 2566
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
เดินทางไปเข้าร่วมการประชุมสุดยอดอาเซียน-ญี่ปุ่น สมัยพิเศษ เพื่อฉลองวาระครบรอบ 50 ปี
ความสัมพันธ์อาเซียน-ญี่ปุ่น ระหว่างวันที่ 14 – 18 ธันวาคม 2566 ณ กรุงโตเกียว ประเทศญี่ปุ่น
การประชุมครั้งนี้จะช่วยส่งเสริมความสัมพันธ์ระหว่างสมาชิกอาเซียนกับประเทศญี่ปุ่นให้แน่นแฟ้นยิ่งขึ้น
โดยให้ญี่ปุ่นมีส่วนร่วมในการพัฒนาเศรษฐกิจของภูมิภาคอาเซียนและไทย เช่น การเติบโตสีเขียว
การเปลี่ยนผ่านด้านพลังงานและดิจิทัล ตลอดจนร่วมมือกันลดความขัดแย้ง ส่งเสริมสภาพแวดล้อมที่สงบ สันติ
มีเสถียรภาพ ซึ่งเอื้อต่อการพัฒนาทางเศรษฐกิจ
และยังเป็นโอกาสที่ไทยจะได้ประชาสัมพันธ์นโยบายและโครงการสําคัญของไทยให้ภาครัฐและเอกชนญี่ปุ่นได้รั
บทราบด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เห็นชอบ 3 มาตรการ อนุมัติงบ 4,900 ล้านบาท แก้ไขหนี้ทั้งระบบ
วันศุกร์ที่ 22 ธันวาคม 2566
22/12/2566
เห็นชอบ 3 มาตรการ อนุมัติงบ 4,900 ล้านบาท แก้ไขหนี้ทั้งระบบ
วันพุธที่ 20 ธันวาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี เห็นชอบ 3 มาตรการเพื่อแก้ไขหนี้ทั้งระบบ ได้แก่
มาตรการช่วยเหลือพักหนี้ผู้ประกอบการวิสาหกิจขนาดกลางและขนาดย่อมที่ได้รับผลกระทบจากโรคโควิด-19
พร้อมอนุมัติงบประมาณ 400 ล้านบาท มาตรการสินเชื่อเพื่อช่วยเหลือและรองรับลูกหนี้นอกระบบ
พร้อมอนุมัติงบประมาณ 4,500 ล้านบาท
และมาตรการช่วยเหลือลูกหนี้รายย่อยตามโครงการสินเชื่อเพื่อเป็นค่าใช้จ่ายสําหรับผู้มีอาชีพอิสระที่ได้รับผลก
ระทบจากโรคโควิด-19 เพื่อช่วยแบ่งเบาภาระหนี้ของลูกหนี้ในระบบ
ช่วยเหลือลูกหนี้นอกระบบให้สามารถกลับเข้าระบบได้
และช่วยให้ประชาชนเข้าถึงสินเชื่อในระบบได้อย่างเหมาะสมและเป็นธรรม
สามารถผ่อนชําระหนี้ได้สอดคล้องกับศักยภาพในการหารายได้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม. มีมติเห็นชอบมาตรการลดภาระค่าใช้จ่ายด้านพลังงานให้แก่ประชาชน
วันศุกร์ที่ 22 ธันวาคม 2566
ครม. มีมติเห็นชอบมาตรการลดภาระค่าใช้จ่ายด้านพลังงานให้แก่ประชาชน
ครม. มีมติเห็นชอบมาตรการลดภาระค่าใช้จ่ายด้านพลังงานให้แก่ประชาชน
(19 ธันวาคม 2566) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ที่ประชุม ครม. มีมติเห็นชอบมาตรการลดภาระค่าใช้จ่ายด้านพลังงานให้แก่ประชาชน ตามที่กระทรวงพลังงานเสนอ รองโฆษกประจําสํานักนายกรัฐมนตรี กล่าวว่า มาตรการลดภาระค่าใช้จ่ายด้านพลังงานให้แก่ประชาชน เป็นมาตรการต่อเนื่องจากมาตรการที่ดําเนินในช่วงเดือนกันยายน 2566 ถึงเดือนธันวาคม 2566 เพื่อบรรเทาผลกระทบต่อภาระค่าครองชีพของประชาชนและการฟื้นตัวทางเศรษฐกิจของประเทศ โดยมีรายละเอียดดังนี้
มาตรการลดภาระค่าใช้จ่ายด้านน้ํามันเชื้อเพลิงและด้านไฟฟ้า
(1) ราคาน้ํามันดีเซล บริหารราคาน้ํามันดีเซลในการตรึงราคาน้ํามันดีเซลไม่ให้เกิน 30 บาทต่อลิตร ตั้งแต่วันที่ 1 มกราคม 2567 ถึงวันที่ 31 มีนาคม 2567 โดยกระทรวงพลังงานและกระทรวงการคลังร่วมกันบริหารจัดการราคาขายปลีก โดยใช้กลไกของภาษีสรรพสามิตและกองทุนน้ํามันเชื้อเพลิง
(2) ราคา LPG บริหารราคาในการตรึงราคาขายปลีก LPG ที่ระดับ 423 บาทต่อถังขนาด 15 กิโลกรัม ตั้งแต่วันที่ 1 มกราคม 2567 ถึงวันที่ 31 มีนาคม 2567 โดยกระทรวงพลังงานบริหารผ่านกลไกกองทุนน้ํามันเชื้อเพลิง
(3) ให้ คณะกรรมการกํากับกิจการพลังงาน (กกพ.) พิจารณาดําเนินการตรึงอัตราค่าไฟฟ้าที่ประกาศเรียกเก็บกับผู้ใช้ไฟฟ้ารอบเดือนมกราคม 2567 ถึงเดือนเมษายน 2567 ในอัตราไม่เกิน 4.20 บาทต่อหน่วยต่อไป
(4) ช่วยเหลือค่าไฟฟ้าของกลุ่มผู้ใช้ไฟฟ้าบ้านอยู่อาศัยที่ใช้ไฟฟ้า ไม่เกิน 300 หน่วยต่อเดือน ซึ่งเป็น กลุ่มเปราะบาง จะคงไว้ที่ 3.99 บาทต่อหน่วย (คือลดไป 21 สตางค์ต่อหน่วย) ซึ่งจะเป็นการลดเป็นเวลา 4 เดือน ครอบคลุมรอบบิล มกราคม – เมษายน 2567 โดยคาดว่าจะมีกลุ่มเปราะบางที่ได้รับการช่วยเหลือจากมาตรการรวมทั้งสิ้นประมาณ 17.77 ล้านราย โดยรัฐจะใช้งบประมาณทั้งสิ้นประมาณ 487.50 ล้านบาทต่อเดือน (ประมาณ 1,950 ล้านบาท สําหรับ 4 เดือน)
รองโฆษกฯ รัดเกล้า ย้ําว่า “สําหรับประชาชนทั่วไปที่ไม่ใช่กลุ่มเปราะบางนั้น ขอความเข้าใจว่ามีความจําเป็นต้องให้ราคาขึ้นจากเดิมที่ลดไว้ด้วยเหตุหลาย ๆ ปัจจัย แต่ทางรัฐบาลจะพยายามให้ไม่เกิน 4.20 บาทต่อหน่วย และจะแจ้งให้ทราบหลังจากได้เห็นราคาก๊าซ ณ วันที่ 1 มกราคม 2567 อีกที โดยนายพีระพันธุ์ สาลีรัฐวิภาค รองนายกรัฐมนตรี และรัฐมนตรีว่าการกระทรวงพลังงาน ได้กล่าวย้ําว่า มาตรการลดภาระค่าใช้จ่ายด้านพลังงานเหล่านี้ เป็นการแบ่งเบาภาระให้ประชาชนระยะสั้น บนระบบและโครงสร้างราคาพลังงานที่มีการใช้มากว่า 40 ปี ในส่วนของการดําเนินการระยะยาวนั้น ได้มีการจัดตั้งคณะมาทํางานเพื่อปรับทั้งระบบและโครงสร้างราคาพลังงานแล้ว ซึ่งเป็นกระบวนการที่ต้องใช้เวลา และรัฐมนตรีว่าการกระทรวงพลังงาน ขอให้ความมั่นใจแก่ประชาชนว่าทุกหน่วยงานที่เกี่ยวข้องทุ่มเทอย่างเต็มที่เพื่อสร้างการเปลี่ยนแปลงตรงนี้ให้ประชาชน”
รัฐบาลไทย-ข่าวทำเนียบรัฐบาล-​“นฤมล” เผย บ.นำเข้าส่งออกสินค้า รัฐวิสาหกิจรายใหญ่ของจีน สนใจนำเข้าทุเรียนจากไทยส่งไปจีน มูลค่า กว่า 15,000 ล้านบาท พร้อมผลักดันความร่วมมือระหว่างไทย-จีน
วันศุกร์ที่ 22 ธันวาคม 2566
22/12/2566
​“นฤมล” เผย บ.นําเข้าส่งออกสินค้า รัฐวิสาหกิจรายใหญ่ของจีน สนใจนําเข้าทุเรียนจากไทยส่งไปจีน มูลค่า กว่า 15,000 ล้านบาท พร้อมผลักดันความร่วมมือระหว่างไทย-จีน
​“นฤมล” เผย บ.นําเข้าส่งออกสินค้า รัฐวิสาหกิจรายใหญ่ของจีน สนใจนําเข้าทุเรียนจากไทยส่งไปจีน มูลค่า กว่า 15,000 ล้านบาท พร้อมผลักดันความร่วมมือระหว่างไทย-จีน
วันนี้ 22 ธ.ค. 66 ศาตราจารย์ นฤมล ภิญโญสินวัฒน์ ผู้แทนการค้าไทย พบหารือกับนาย Zha Di ผู้อํานวยการด้านธุรกิจ บริษัท HuashiSupply Chain (Yunnan) จํากัด ซึ่งเป็นรัฐวิสาหกิจดําเนินกิจการเกี่ยวกับการนําเข้าและส่งออกสินค้าเกษตร รวมถึงผลิตภัณฑ์ธรรมชาติต่าง ๆ เช่น แร่ อาหาร ผลไม้ และผัก จากประเทศไืทยไปขายยังประเทศจีน
ผู้แทนการค้า เปิดเผยว่า ทาง บริษัท HuashiSupply Chain (Yunnan) มีความสนใจในสินค้าเกษตรของไทย และได้สั่งซื้อสินค้าเกษตรเพื่อไปขายยังประเทศจีน โดยเฉพาะที่มณฑลยูนนาน ซึ่งบริษัทฯ วางแผนจัดซื้อสินค้าเกษตรจากไทยในปี 2567 เบื้องต้น บริษัทฯ มีแผนนําเข้าทุเรียนแช่แข็งจากไทยส่งไปจีน จํานวน 5,000 ตู้ มูลค่ากว่า 15,000 ล้านบาท ทั้งนี้ เพื่อให้เกิดการซื้อขายสินค้าส่งออกให้ได้ผลประโยชน์ร่วมกันมากที่สุด และไม่กระทบกับผู้ประกอบการของไทย ทางบริษัทฯ ต้องการรับทราบนโยบายด้านการส่งเสริมการส่งออกของไทย โดยเฉพาะสินค้าเกษตร และมองหาโอกาสเพื่อส่งเสริมความร่วมมือกับไทยอย่างยั่งยืน
ผู้แทนการค้า กล่าวยืนยันให้ความเชื่อมั่นว่า รัฐบาลไทยและจีน มีความสัมพันธ์ที่ดีต่อกัน นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ ได้ดําเนินนโยบายการค้าระดับมณฑล มีการลงนามความร่วมมือร่วมกับหลายมณฑลในจีน นอกจากนี้ กระทรวงเกษตรฯมีนโยบายส่งเสริมสินค้าเกษตร โดยมีหน่วยงานกลางที่สนับสนุนและควบคุมสินค้าเกษตร คือ อ.ต.ก. ซึ่งเป็นที่ยอมรับในเรื่องคุณภาพทั้งในและต่างประเทศ ทั้งนี้ อ.ต.ก. และ กษ. พร้อมสนับสนุนรัฐวิสาหกิจและภาคเอกชนของจีน เพื่อให้มาเป็นพันธมิตรร่วมกับภาคธุรกิจและเกษตรกรไทย
ผู้แทนการค้า ฝากให้บริษัทฯ นําเรื่องการหารือในวันนี้แจ้งกับภาครัฐของมณฑลยูนนานต่อไป เพื่อให้เกิดผลเป็นรูปธรรม ซึ่งอาจพิจารณาจัดทําเป็นการลงนามความร่วมมือ 3 ฝ่าย ระหว่าง อ.ต.ก. บริษัทฯ และ กษ. โดยเน้นสินค้าเกษตร เช่น ทุเรียนเป็นหลัก เนื่องจากเป็นสินค้าที่ได้รับความนิยมมากในประเทศจีน
รัฐบาลไทย-ข่าวทำเนียบรัฐบาล-ผู้ใช้สิทธิบัตรทองที่เสียหายจากการรักษาขอรับเงินช่วยเหลือเบื้องต้นได้
วันศุกร์ที่ 22 ธันวาคม 2566
22/12/2566
ผู้ใช้สิทธิบัตรทองที่เสียหายจากการรักษาขอรับเงินช่วยเหลือเบื้องต้นได้
วันอังคารที่ 19 ธันวาคม 2566
ต่อจากนี้ไป ขอเชิญรับฟังไทยคู่ฟ้า
ประชาชนผู้ใช้สิทธิบัตรทองในการรักษาพยาบาล
แล้วได้รับความเสียหายจากการรักษาซึ่งไม่ใช่พยาธิสภาพของโรคหรือเหตุแทรกซ้อนของโรค
มีสิทธิได้รับเงินช่วยเหลือเบื้องต้น ตามมาตรา 41 พ.ร.บ.หลักประกันสุขภาพแห่งชาติ พ.ศ.2545 โดยผู้เสียหาย
หรือทายาท หรือผู้อุปการะ หรือหน่วยบริการที่ให้บริการ ต้องยื่นคําร้องภายใน 2
ปีนับแต่วันที่ทราบความเสียหาย นําใบคําร้องพร้อมบัตรประจําตัวประชาชนหรือสูติบัตรของผู้เสียหาย
หนังสือมอบอํานาจกรณีที่มีการมอบอํานาจ และเอกสารหลักฐานที่เป็นประโยชน์ต่อการพิจารณา
ยื่นคําร้องได้ที่หน่วยบริการในระบบหลักประกันสุขภาพแห่งชาติ สํานักงานสาธารณสุขในจังหวัดที่เกิดเหตุ
และสํานักงานหลักประกันสุขภาพแห่งชาติ สอบถามเพิ่มเติมได้ที่สายด่วน สปสช. โทร.1330
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กำหนดแนวทาง “ลดการบ้าน เพิ่มการเรียนรู้” เพิ่มประสิทธิภาพการเรียน
วันศุกร์ที่ 22 ธันวาคม 2566
22/12/2566
กําหนดแนวทาง “ลดการบ้าน เพิ่มการเรียนรู้” เพิ่มประสิทธิภาพการเรียน
วันจันทร์ที่ 18 ธันวาคม 2566
กําหนดแนวทาง “ลดการบ้าน เพิ่มการเรียนรู้” เพิ่มประสิทธิภาพการเรียน
ต่อจากนี้ไป ขอเชิญรับฟังไทยคู่ฟ้า
รัฐบาลขับเคลื่อนแนวทาง “ลดการบ้าน เพิ่มการเรียนรู้”
ให้ครูผู้สอนใช้เป็นแนวทางในการมอบหมายการบ้านและใช้การบ้านเป็นเครื่องมือในการพัฒนาการเรีย
นรู้อย่างมีประสิทธิภาพ เช่น
ลดภาระงานที่จะมอบหมายให้เด็กทํานอกห้องเรียนหรือที่บ้านเน้นปฏิบัติกิจกรรมให้เสร็จในห้องเรียน
มอบการบ้านเฉพาะวิชาที่เป็นทักษะจําเป็นเน้นการอ่านออกเขียนได้คิดเลขเป็น
บูรณาการการบ้านทั้งในวิชาเดียวกันและข้ามรายวิชาให้เป็นภาระงานเดียวตามความเหมาะสมกับธรรมชาติขอ
งแต่ละวิชา บูรณาการเนื้อหาการเรียนที่ใกล้เคียงกันเพื่อลดเวลาเรียน
ปรับกระบวนการเรียนรู้ส่งเสริมการคิดและแสวงหาความรู้
โดยให้สํานักงานเขตพื้นที่การศึกษาทุกเขตเน้นย้ําสถานศึกษาดําเนินการอย่างเหมาะสมและเกิดประโยชน์ต่อผู้เ
รียนสูงสุด
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.อุตสาหกรรม จัดของขวัญปีใหม่ มอบให้ ปชช. - ผู้ประกอบการ
วันศุกร์ที่ 22 ธันวาคม 2566
ก.อุตสาหกรรม จัดของขวัญปีใหม่ มอบให้ ปชช. - ผู้ประกอบการ
.....
ails/76436
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองโฆษกฯ "รัดเกล้า" เผย รัฐมนตรีว่าการกระทรวงพลังงานใจดี เพิ่มของขวัญปีใหม่ให้คนไทย ลดค่าไฟฟ้า ไม่ปรับขึ้นราคาขายปลีกน้ำมันทุกชนิด ตลอด 10 วัน ลดสินค้าเครื่องใช้ไฟฟ้าหลายรายการ
วันศุกร์ที่ 22 ธันวาคม 2566
22/12/2566
รองโฆษกฯ "รัดเกล้า" เผย รัฐมนตรีว่าการกระทรวงพลังงานใจดี เพิ่มของขวัญปีใหม่ให้คนไทย ลดค่าไฟฟ้า ไม่ปรับขึ้นราคาขายปลีกน้ํามันทุกชนิด ตลอด 10 วัน ลดสินค้าเครื่องใช้ไฟฟ้าหลายรายการ
รองโฆษกฯ "รัดเกล้า" เผย รัฐมนตรีว่าการกระทรวงพลังงานใจดี เพิ่มของขวัญปีใหม่ให้คนไทย ลดค่าไฟฟ้า ไม่ปรับขึ้นราคาขายปลีกน้ํามันทุกชนิด ตลอด 10 วัน ลดสินค้าเครื่องใช้ไฟฟ้าหลายรายการ
วันที่ 22 ธันวาคม 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรีเปิดเผยว่านายพีระพันธุ์ สาลีรัฐวิภาค รองนายกรัฐมนตรี และรมว.พลังงาน ได้สั่งการให้หน่วยงานที่เกี่ยวข้องหาของขวัญปีใหม่เพิ่มเติมให้แก่ประชาชน หลังจากที่ได้เสนอที่ประชุมคณะรัฐมนตรี (ครม.) แล้ว
โดยมีทั้งราคาค่าไฟงวดใหม่ (ม.ค.-เม.ย.67) สําหรับกลุ่มเปราะบางหรือครัวเรือนที่ใช้ไฟไม่เกิน 300 หน่วย/เดือน ไว้ที่ 3.99 บาท/หน่วย และครัวเรือนทั่วไป ไม่เกิน 4.20 บาท/หน่วย, การตรึงราคาน้ํามันดีเซลไม่เกิน 30 บาท/ลิตร และตรึงราคาก๊าซหุงต้มไม่เกิน 423 บาท/ถัง 15 กก. ประกอบด้วย
นอกจากนี้ในช่วงของการเดินทางกลับภูมิลําเนา และเดินทางท่องเที่ยว บมจ. ปตท. น้ํามันและการค้าปลีก (OR) จะไม่ปรับขึ้นราคาขายปลีกน้ํามันทุกชนิด ตลอด 10 วัน ในช่วงระหว่างวันที่ 24 ธ.ค.66 - 3 ม.ค.67 (หากราคาตลาดโลกลดลง จะปรับราคาในประเทศลงด้วย
ขณะเดียวกันประชาชน สามารถนํารถยนต์เข้าตรวจสภาพโดยไม่เสียค่าใช้จ่ายก่อนการเดินทางในช่วงปีใหม่ที่สถานีบริการ FIT Auto จํานวน 35 รายการ พร้อมให้บริการเติมลมยางไนโตรเจนและปะยางฟรี อีกทั้งยังจัดส่วนลดสินค้าเครื่องใช่ไฟฟ้าติดฉลากเบอร์ 5 ใหม่ ได้ส่วนลด 200 - 1,000 บาท (ขึ้นอยู่กับราคาสินค้า) รวม 15,000 สิทธิ ณ ห้างสรรพสินค้าที่ร่วมรายการ
"เป็นความตั้งใจของรัฐมนตรีว่าการกระทรวงพลังงาน ที่อยากจะมีของขวัญปีใหม่ให้มากที่สุด เพื่อมอบให้กับประชาชน เพื่อเป็นการลดรายจ่าย และซื้อสินค้าได้ในราคาถูกและเป็นสินค้าคุณภาพ"รัดเกล้า กล่าว
รัฐบาลไทย-ข่าวทำเนียบรัฐบาล-ปลัด สธ. ให้พื้นที่เสี่ยงสูง 4 เขตสุขภาพ กทม. และปริมณฑล เร่งจัดทำห้องปลอดฝุ่นดูแลกลุ่มเปราะบาง
วันศุกร์ที่ 22 ธันวาคม 2566
ปลัด สธ. ให้พื้นที่เสี่ยงสูง 4 เขตสุขภาพ กทม. และปริมณฑล เร่งจัดทําห้องปลอดฝุ่นดูแลกลุ่มเปราะบาง
ปลัดกระทรวงสาธารณสุข เผย คาดการณ์สถานการณ์ฝุ่น PM2.5 เดือนมกราคม 2567 มีแนวโน้มเพิ่มขึ้นเกินมาตรฐานจากบริเวณความกดอากาศสูงจากประเทศจีนแผ่ปกคลุม ทําให้ส่งผลกระทบต่อสุขภาพ ให้ทุกพื้นที่เฝ้าระวัง สื่อสารให้ความรู้ประชาชนอย่างต่อเนื่อง
ปลัดกระทรวงสาธารณสุข เผย คาดการณ์สถานการณ์ฝุ่น PM2.5 เดือนมกราคม 2567 มีแนวโน้มเพิ่มขึ้นเกินมาตรฐานจากบริเวณความกดอากาศสูงจากประเทศจีนแผ่ปกคลุม ทําให้ส่งผลกระทบต่อสุขภาพ ให้ทุกพื้นที่เฝ้าระวัง สื่อสารให้ความรู้ประชาชนอย่างต่อเนื่อง ดูแลกลุ่มเปราะบางรวมถึงคนทํางาน โดยเฉพาะพื้นที่เสี่ยงเขตสุขภาพที่ 1, 2, 3, 8, กทม. และปริมณฑล ให้เตรียมพร้อมหน้ากากอนามัย เร่งจัดทําห้องปลอดฝุ่นทุกโรงพยาบาล รายงานผู้ป่วยที่มีอาการเกิดจากการสัมผัสฝุ่น เปิดศูนย์ปฏิบัติการฯ เมื่อสถานการณ์มีแนวโน้มรุนแรง พร้อมทั้งสนับสนุน อปท. ร่วมดูแลประชาชน
วันนี้ (22 ธันวาคม 2566) ที่สํานักงานปลัดกระทรวงสาธารณสุข จ.นนทบุรี นพ.โอภาส การย์กวินพงศ์ ปลัดกระทรวงสาธารณสุข เป็นประธานการประชุมติดตามสถานการณ์และการดําเนินงานด้านการแพทย์และสาธารณสุข กรณีหมอกควันและฝุ่นละอองขนาดเล็ก ปี 2567 โดยมี นพ.สุรโชค ต่างวิวัฒน์ รักษาราชการแทนรองปลัดกระทรวงสาธารณสุข คณะผู้บริหาร นายแพทย์สาธารณสุขจังหวัดทั่วประเทศ เข้าร่วมประชุมทั้งแบบออนไซต์และออนไลน์ และเปิดเผยว่า จากการคาดการณ์สถานการณ์ฝุ่นละอองขนาดเล็ก ช่วงวันที่ 21-29 ธันวาคม 2567 จะสะสมเพิ่มขึ้นในระดับเกินมาตรฐานในบางพื้นที่ ส่วนในเดือนมกราคม 2567 มีแนวโน้มสะสมเพิ่มขึ้นจนเริ่มมีผลกระทบต่อสุขภาพเกือบทุกพื้นที่ โดยเฉพาะ กทม. และปริมณฑล ภาคกลาง ภาคตะวันออกเฉียงเหนือ และช่วงปลายเดือนมกราคม ภาคเหนือจะเริ่มมีแนวโน้มเกินมาตรฐานเพิ่มขึ้น จากบริเวณความกดอากาศสูงจากประเทศจีนแผ่ปกคลุมประเทศไทยตลอดทั้งเดือน ทําให้อุณหภูมิลดลงต่ําสุด
นพ.โอภาสกล่าวต่อว่า ได้มีข้อสั่งการเพื่อดูแลและป้องกันผลกระทบต่อสุขภาพประชาชน ได้แก่ 1.เฝ้าระวัง คาดการณ์ และแจ้งเตือนสถานการณ์ พร้อมสื่อสารสร้างความรู้ความเข้าใจในการดูแลป้องกันสุขภาพอย่างต่อเนื่อง 2.เตรียมความพร้อมระบบบริการสาธารณสุข/ระบบส่งต่อ โดยใช้กลไก 3 หมอ และระบบเทเลเมดิซีน ดูแลกลุ่มเด็ก หญิงตั้งครรภ์ ผู้สูงอายุ ผู้ป่วยเรื้อรัง โรคระบบทางเดินหายใจ โรคหัวใจและหลอดเลือด โรคเยื่อบุตาอักเสบ โรคผิวหนัง และคนทํางานในสถานที่เสี่ยง เช่น คนตัดอ้อย เผาอ้อย เป็นต้น 3.เตรียมความพร้อมทางการแพทย์และสาธารณสุข อาทิ หน้ากากอนามัย ห้องปลอดฝุ่น โดยเฉพาะโรงพยาบาลในพื้นที่เสี่ยงสูงของเขตสุขภาพที่ 1, 2, 3 และ 8 รวมถึง กทม. และปริมณฑล ให้เร่งจัดทําให้แล้วเสร็จภายในเดือนมกราคม 2567
3.ให้สถานพยาบาลแจ้งและรายงานผู้ป่วยหรือผู้สงสัยว่าเป็นโรคหรือมีอาการเกิดจากการสัมผัสฝุ่น PM 2.5 4.เปิดศูนย์ปฏิบัติการฉุกเฉินด้านการแพทย์และสาธารณสุข (PHEOC) ในทุกระดับ และยกระดับการปฏิบัติการเมื่อสถานการณ์มีแนวโน้มรุนแรงมากขึ้น ซึ่งล่าสุดได้เปิด PHEOC แล้ว 4 จังหวัด คือ พิษณุโลก นนทบุรี สิงห์บุรี และสมุทรสาคร 5.ให้ PHEOC รายงานสถานการณ์ทุกวัน และ 6.สนับสนุนองค์กรปกครองส่วนท้องถิ่นร่วมดูแลประชาชนจากปัญหาฝุ่นละอองในพื้นที่
********************************************** 22 ธันวาคม 2566
รัฐบาลไทย-ข่าวทำเนียบรัฐบาล-'นลินี ทวีสิน' เชื้อเชิญโปรดิวเซอร์หนังดังจาก Bollywood มาถ่ายทำในไทย ผลักดันอุตสาหกรรมภาพยนตร์ ดึงเม็ดเงินไหลเข้าประเทศ
วันศุกร์ที่ 22 ธันวาคม 2566
22/12/2566
'นลินี ทวีสิน' เชื้อเชิญโปรดิวเซอร์หนังดังจาก Bollywood มาถ่ายทําในไทย ผลักดันอุตสาหกรรมภาพยนตร์ ดึงเม็ดเงินไหลเข้าประเทศ
'นลินี ทวีสิน' เชื้อเชิญโปรดิวเซอร์หนังดังจาก Bollywood มาถ่ายทําในไทย ผลักดันอุตสาหกรรมภาพยนตร์ ดึงเม็ดเงินไหลเข้าประเทศ
นางนลินี ทวีสิน ผู้แทนการค้าไทย เปิดเผยภายหลังจากการหารือร่วมกับนายอะหมัด ข่าน (Ahmed Khan) ผู้กํากับภาพยนตร์ และนาย Vedant Bali หัวหน้าด้านธุรกิจของนักแสดงดังจากบอลลีวูด (Bollywood) นาย Akshay Kumar จากโรงถ่ายภาพยนตร์ Our’s ว่า ทางโรงถ่ายภาพยนตร์มีความสนใจที่จะมาถ่ายทําหนังภาพยนตร์เรื่อง Welcome to the Jungle ในประเทศไทย ในช่วงไตรมาสแรกของปี 2567 โดยทางผู้กํากับภาพยนตร์แจ้งว่าภาพยนตร์เรื่องนี้จะเป็น 1 ใน 5 ภาพยนตร์ฟอร์มยักษ์ของ Bollywood ในปี 2567 โดยในการถ่ายทําจะมีดาราชื่อดังจากบอลลีวูดกว่า 20 คนและเจ้าหน้าที่ที่เกี่ยวข้องอีกราว 200 คนเข้าร่วมการถ่ายทําในประเทศไทย ตนจึงเชื่อว่าจะเป็นโอกาสในการเสริมสร้าง Soft power ที่สําคัญของไทยทั้งในแง่ของวัฒนาธรรม อาหารการกิน และอัธยาศัยของคนไทยไปสู่สายตาชาวโลก รวมทั้งยังจะเป็นการกระตุ้นเศรษฐกิจ ดึงเงินเข้าสู่ประเทศ รวมถึงก่อให้เกิดการจ้างงานในพื้นที่อีกด้วย
นางนลินีฯ ให้ข้อมูลเพิ่มเติมว่าทางผู้กํากับภาพยนตร์ชาวอินเดียให้ความสนใจเกี่ยวกับแนวทางและมาตรการการสนับสนุนการถ่ายทําภาพยนตร์ต่างประเทศในประเทศไทย โดยเฉพาะการคืนเงิน (Cash rebate) และการสนับด้านโลจิสติกส์อื่น ๆ เช่น ค่าที่พัก ค่าการเดินทาง การเช่าสถานที่ และการขอใบอนุญาตถ่ายทําต่าง ๆ ซึ่งตนและหน่วยงานที่เกี่ยวข้องได้แก่กรมการท่องเที่ยวและการท่องเที่ยวแห่งประเทศไทย (ททท.) ร่วมให้ข้อมูลว่าไทยมีมาตรการสนับสนุนหลายมาตรการ เช่น การคืนเงิน 15% สําหรับการถ่ายทําภาพยนตร์ต่างประเทศที่มีค่าใช้จ่ายในการทําจํานวน 50 ล้านบาทขึ้นไป และมีมาตรการเสริม ซึ่งสามารถเพิ่มเติมสูงสุดได้อีก 5% รวมทั้งหมดไม่เกิน 20% เช่น ภาพยนตร์ดังกล่าวมีเนื้อหาส่งเสริมการท่องเที่ยว ส่งเสริม Soft power ของไทย มีการถ่ายทําในเมืองรอง หรือว่ามีกระบวนการหลังถ่ายทํา (Post Production) ในไทย หรือสําหรับภาพยนตร์ที่มีค่าใช้จ่ายมากกว่า 150 ล้านบาทก็จะได้รับการคืนเงินร้อยละ 20 โดยอัตโนมัติ สําหรับการสนับสนุนด้านโลจิสติกส์อื่น ๆ นั้น ขอให้ทางผู้กํากับภาพยนตร์ส่งรายละเอียดที่เกี่ยวข้องทั้งหมด เพื่อที่หน่วยงานที่รับผิดชอบจะได้นําไปหารือและขอรับการสนับสนุนจากภาคเอกชนที่เกี่ยวข้องต่อไป นอกจากนี้ ทางกรมการท่องเที่ยวและ ททท. ยังพร้อมที่จะให้การสนับสนุนข้อมูลด้านสถานที่ถ่ายทําที่เหมาะสมรวมถึงการแนะนําผู้ประสานงานการถ่ายทําท้องถื่น (Local Coordinator) ที่มีประสบการณ์ถ่ายทําหนัง Bollywood
รัฐบาลไทยพร้อมที่จะสนับสนุนและดึงดูดการถ่ายทําภาพยนตร์ของต่างชาติในไทยเพิ่มเติม ซึ่งจะเป็นส่วนสําคัญในการทําให้ผู้ชมภาพยนตร์อยากจะเดินทางมาสัมผัสแหล่งท่องเที่ยวที่สวยงาน มาชมวัฒนธรรมที่เป็นเอกลักษณ์ รวมถึงมาชิมอาหารรสเด็ดในเมืองไทย โดยตนเชื่อมั่นว่าจากจุดเด่นเหล่านี้จะทําให้ไทยสามารถเป็นศูนย์กลางในการถ่ายทําภาพยนตร์ได้ นางนลินีฯ กล่าวทิ้งท้าย
รัฐบาลไทย-ข่าวทำเนียบรัฐบาล-รมว.ดีอี ถกบอร์ดดีอี  เดินหน้าแนวทางการขับเคลื่อน Cloud First Policy
วันศุกร์ที่ 22 ธันวาคม 2566
รมว.ดีอี ถกบอร์ดดีอี  เดินหน้าแนวทางการขับเคลื่อน Cloud First Policy
รมว.ดีอี ถกบอร์ดดีอี  เดินหน้าแนวทางการขับเคลื่อน Cloud First Policy
วันนี้ (22 ธันวาคม 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) เป็นประธานการประชุมคณะกรรมการดิจิทัล เพื่อเศรษฐกิจและสังคมแห่งชาติ (บอร์ดดีอี) เดินหน้าแนวทางการขับเคลื่อน Cloud First Policy ต่อยอดและขยายผลการใช้งาน Digital ID พร้อมไฟเขียว (ร่าง) นโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคม ครั้งที่ 1/2566 โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม ,นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ พร้อมด้วย คณะผู้บริหารของสํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) เข้าร่วมประชุม ณ ตึกบัญชาการ 1 ทําเนียบรัฐบาล และผ่านสื่ออิเล็กทรอนิกส์
................................................................
รัฐบาลไทย-ข่าวทำเนียบรัฐบาล-ธอส. พร้อมเคียงข้างคนไทยให้มีที่อยู่อาศัยเป็นของตนเอง ปล่อยสินเชื่อใหม่ปี 2566 ได้ตามเป้าหมาย ยืนยัน NPL ยังอยู่ในระดับที่เหมาะสม
วันศุกร์ที่ 22 ธันวาคม 2566
22/12/2566
ธอส. พร้อมเคียงข้างคนไทยให้มีที่อยู่อาศัยเป็นของตนเอง ปล่อยสินเชื่อใหม่ปี 2566 ได้ตามเป้าหมาย ยืนยัน NPL ยังอยู่ในระดับที่เหมาะสม
ณ วันที่ 21 ธันวาคม 2566 ธอส. สามารถปล่อยสินเชื่อใหม่ได้ตามเป้าหมาย ซึ่งในปี 2566 ตั้งไว้ที่ 235,480 ล้านบาท ด้านหนี้ที่ไม่ก่อให้เกิดรายได้ (NPL) ยังอยู่ในระดับที่เหมาะสม ยืนยันในปี 2567 พร้อมดําเนินการตามนโยบายรัฐบาล และกระทรวงการคลัง
ธนาคารอาคารสงเคราะห์ (ธอส.) เพิ่มโอกาสให้คนไทยได้มีที่อยู่อาศัยเป็นของตนเองมากขึ้น โดย ณ วันที่ 21 ธันวาคม 2566 สามารถปล่อยสินเชื่อใหม่ได้ตามเป้าหมาย ซึ่งในปี 2566 ตั้งไว้ที่ 235,480 ล้านบาท ด้านหนี้ที่ไม่ก่อให้เกิดรายได้ (NPL) ยังอยู่ในระดับที่เหมาะสม ยืนยันในปี 2567 พร้อมดําเนินการตามนโยบายรัฐบาล และกระทรวงการคลัง ช่วยสนับสนุนคนไทยมีที่อยู่อาศัยเป็นของตนเองต่อไป
นายกฤษณ์ เสสะเวช กรรมการธนาคาร และรักษาการกรรมการผู้จัดการ ธนาคารอาคารสงเคราะห์ (ธอส.) เปิดเผยว่า ณ วันที่ 21 ธันวาคม 2566 ธอส. สามารถปล่อยสินเชื่อใหม่ได้ตามเป้าหมายในปี 2566 ซึ่งตั้งไว้ที่ 235,480 ล้านบาทแล้ว แม้ทิศทางอัตราดอกเบี้ยอยู่ในช่วงขาขึ้น แต่ ธอส. ในฐานะสถาบันการเงินเฉพาะกิจของรัฐ ที่มีพันธกิจ “ทําให้คนไทยมีบ้าน” ยังคงสามารถสนับสนุนนโยบายของรัฐบาลและกระทรวงการคลัง ในการช่วยเหลือประชาชน โดยเฉพาะผู้มีรายได้น้อยและปานกลางให้มีที่อยู่อาศัยเป็นของตนเอง มีคุณภาพชีวิต และความมั่นคงด้านที่อยู่อาศัย โดยธนาคารสามารถปล่อยสินเชื่อได้สูงกว่าเป้าหมายที่กําหนด ซึ่งจะทําให้คนไทยได้มีที่อยู่อาศัยเป็นของตนเอง และช่วยเป็นส่วนหนึ่งในการลดความเหลื่อมล้ําทางสังคมได้อีกทางหนึ่ง ขณะเดียวกันในปี 2566 ยังสามารถจําหน่ายบ้านมือสอง ธอส.ได้อย่างต่อเนื่องเช่นกัน
ขณะที่หนี้ที่ไม่ก่อให้เกิดรายได้ (NPL) ธนาคารสามารถบริหารจัดการให้อยู่ในระดับที่เหมาะสม ปัจจุบันอยู่ที่ 4.06% ดีกว่าเป้าหมายที่ตั้งไว้ โดยมีแนวโน้มลดลง ส่วนลูกค้าในกลุ่มที่ต้องเฝ้าระวังเป็นพิเศษ (SM) ที่มีปัญหาในการผ่อนชําระเงินงวด ธนาคารให้ความสําคัญและติดตามสถานการณ์อย่างใกล้ชิด โดยที่ผ่านมาธนาคารได้มีมาตรการปรับปรุงโครงสร้างหนี้รองรับในการดูแลลูกค้ากลุ่มดังกล่าวมาอย่างต่อเนื่องตลอดทั้งปี และในปี 2567 ธอส. พร้อมดําเนินการตามนโยบายรัฐบาลและกระทรวงการคลังอย่างเต็มที่ เพื่อช่วยสนับสนุนให้คนไทยได้มีที่อยู่อาศัยเป็นของตนเองต่อไป
“ที่ผ่านมา ธอส. มีการบริหารจัดการที่ดี มีการประเมินความเสี่ยงทุกครั้งก่อนออกผลิตภัณฑ์ ให้ความสําคัญกับคุณภาพของการปล่อยสินเชื่อ โดยพิจารณาจากความสามารถในการผ่อนชําระเงินงวดของลูกค้าทุกราย ทําให้ ธอส. สามารถบริหารจัดการหนี้เสียได้อย่างเหมาะสม ขณะเดียวกันในช่วงปี 2566 ที่ผ่านมา ธอส. ยังได้ตรึงอัตราดอกเบี้ยเงินกู้ เพื่อให้ลูกค้าไม่ได้รับผลกระทบจากการชําระเงินงวด และยังคงรักษาบ้านของตนเองไว้ได้ต่อไป”นายกฤษณ์ กล่าว
สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-‘ปลัด จตุพร’ เปิดเวทีขับเคลื่อนการเปลี่ยนแปลงสภาพภูมิอากาศ แก้ปัญหาโลกเดือด
วันศุกร์ที่ 22 ธันวาคม 2566
‘ปลัด จตุพร’ เปิดเวทีขับเคลื่อนการเปลี่ยนแปลงสภาพภูมิอากาศ แก้ปัญหาโลกเดือด
‘ปลัด จตุพร’ เปิดเวทีขับเคลื่อนการเปลี่ยนแปลงสภาพภูมิอากาศ แก้ปัญหาโลกเดือด
‘ปลัด จตุพร’ เปิดเวทีขับเคลื่อนการเปลี่ยนแปลงสภาพภูมิอากาศ แก้ปัญหาโลกเดือด
วันที่ 22 ธันวาคม 2566 เวลา 09.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นประธานเปิดการประชุมเชิงปฏิบัติการขับเคลื่อนการดําเนินงาน ด้านการเปลี่ยนแปลงสภาพภูมิอากาศของประเทศไทย และมอบรางวัลแก่ผู้เขียนบทความด้านการเปลี่ยนแปลงสภาพภูมิอากาศ โดยมีคณะผู้บริหาร ทส. หน่วยงานในสังกัด ทส. หน่วยงานภาครัฐ องค์กรปกครองส่วนท้องถิ่น ภาคเอกชน สถาบันการศึกษา และภาคประชาชนเข้าร่วม ณ โรงแรม ที เค พาเลซ คอนเวนชั่น และผ่านระบบ Video Conference เพื่อสร้างความรู้ ความเข้าใจในยุทธศาสตร์ กลยุทธ์ เป้าหมาย การดําเนินงานด้านการเปลี่ยนแปลงสภาพภูมิอากาศของประเทศไทย และเป็นเวทีในการนําเสนอมุมมองการขับเคลื่อนเป้าหมายการเปลี่ยนแปลงสภาพภูมิอากาศระดับโลก สู่การดําเนินงานของประเทศไทย
ปกส.ทส. กล่าวว่า การประชุมฯ ในครั้งนี้จะเป็นเวทีแลกเปลี่ยนความคิดเห็น สามารถเชื่อมโยงการดําเนินงานด้านต่าง ๆ และบูรณาการการทํางานร่วมกัน เพื่อขับเคลื่อนการดําเนินงานด้านการเปลี่ยนแปลงสภาพภูมิอากาศของประเทศไทยทั้งในระดับประเทศ ระดับจังหวัด และระดับพื้นที่อย่างเป็นรูปธรรม โดยมีเครือข่าย ทสม. ที่เป็นกลไกประสานการดําเนินงานด้านการอนุรักษ์และฟื้นฟูทรัพยากรธรรมชาติและสิ่งแวดล้อมในชุมชนให้เกิดความเข้มแข็ง มุ่งสู่การบรรลุเป้าหมายความเป็นกลางทางคาร์บอน ภายในปี ค.ศ. 2050 และการปล่อยก๊าซเรือนกระจกสุทธิเป็นศูนย์ ภายในปี ค.ศ. 2065 และการเสริมสร้างภูมิคุ้มกันต่อการเปลี่ยนแปลงสภาพภูมิอากาศ เพื่อดูแลรักษาโลกใบนี้ของพวกเราไว้ให้สืบทอดต่อไปจนถึงอนุชนรุ่นหลัง
รัฐบาลไทย-ข่าวทำเนียบรัฐบาล-“กรุงไทย” สำรองเงินสดรองรับการใช้จ่ายเทศกาลปีใหม่ 2567 จำนวน 38,615  ล้านบาท
วันศุกร์ที่ 22 ธันวาคม 2566
22/12/2566
“กรุงไทย” สํารองเงินสดรองรับการใช้จ่ายเทศกาลปีใหม่ 2567 จํานวน 38,615  ล้านบาท
ธนาคารกรุงไทย เตรียมสํารองเงินสด เพื่อรองรับการใช้จ่ายของลูกค้าและประชาชน ช่วงเทศกาลปีใหม่ปี 2567  ระหว่างวันที่ 28 ธันวาคม 2566 - 3 มกราคม 2567 ทั้งการใช้บริการที่สาขาและเครื่อง ATM จํานวน 38,615 ล้านบาท
ธนาคารกรุงไทย เตรียมสํารองเงินสด เพื่อรองรับการใช้จ่ายของลูกค้าและประชาชน ช่วงเทศกาลปีใหม่ปี 2567 ระหว่างวันที่ 28 ธันวาคม 2566 - 3 มกราคม 2567 ทั้งการใช้บริการที่สาขาและเครื่อง ATM จํานวน 38,615 ล้านบาท แบ่งเป็นการสํารองในเขตกรุงเทพฯ จํานวน 6,740 ล้านบาท และเขตภูมิภาค จํานวน 31,875 ล้านบาท โดยสํารองสําหรับสาขาและจุดบริการทั่วประเทศ จํานวน 6,445 ล้านบาท และสํารองสําหรับเครื่อง ATM จํานวน 32,170 ล้านบาท
อย่างไรก็ตาม เพื่อลดการสัมผัสเงินสด และลดความเสี่ยงจากการแพร่ระบาดของโควิด-19 ลูกค้าและประชาชนสามารถทําธุรกรรมผ่านช่องทางอิเล็กทรอนิกส์ผ่านแอปพลิเคชัน Krungthai NEXT และแอปพลิเคชัน เป๋าตัง ที่มีความสะดวก รวดเร็ว ปลอดภัย สามารถทําธุรกรรมได้ตลอด 24 ชั่วโมง ติดต่อสอบถามข้อมูลเพิ่มเติมได้ที่ Krungthai Contact Center 02-111-1111
รัฐบาลไทย-ข่าวทำเนียบรัฐบาล-ดีอี เปิดบ้านต้อนรับ คณะกรรมาธิการสื่อสารฯ ดูงานศูนย์ AOC 1441
วันศุกร์ที่ 22 ธันวาคม 2566
ดีอี เปิดบ้านต้อนรับ คณะกรรมาธิการสื่อสารฯ ดูงานศูนย์ AOC 1441
ดีอี เปิดบ้านต้อนรับ คณะกรรมาธิการสื่อสารฯ ดูงานศูนย์ AOC 1441
วันนี้ (22 ธันวาคม 2566) นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอี) พร้อมด้วยนายเอกพงษ์ หริ่มเจริญ ผู้ตรวจราชการฯ ให้การต้อนรับคณะกรรมาธิการการเทคโนโลยีสารสนเทศ การสื่อสาร และการโทรคมนาคม วุฒิสภา เข้ารับฟังแลกเปลี่ยนข้อคิดเห็น เกี่ยวกับการขับเคลื่อนมาตรการป้องกันและปราบปราม อาชญากรรมทางเทคโนโลยี พร้อมเยี่ยมชมและศึกษาดูงานของ ศูนย์ปฏิบัติการแก้ไขปัญหาอาชญากรรมออนไลน์ AOC 1441 (Anti Online Scam Operation Center) ณ ศูนย์ปฏิบัติการแก้ไขปัญหา อาชญากรรมออนไลน์ AOC 1441
___________________________